b'\n_START_ARTICLE_\nTawag ng Tanghalan\n_START_SECTION_\nOverview\n_START_PARAGRAPH_\nAng segment na ito ay pinapalabas sa It\'s Showtime at may tagline bilang "Your all time favorite search for outstanding amateur talent." Ang palabas ay nagsimula kasama ang grand comeback ng classing singing contest na nagbigay ng maraming OPM legends sa kasalukuyan. _NEWLINE_Ang ilang sa mga OPM legends na ito ay sina Nora Aunor, Pepe Pimentel at Bobot Mortiz na nagsimula bilang mga contenders sa nasabing patimpalak. Kasama ng pagbabalik nito ngayong taon, muling tinawag ng tanghalan ang mga pambato ng Metro Manila, Luzon, Visayas, at Mindanao upang mahagilap ang susunod na singing superstar ng bansa.\n_START_SECTION_\nFormat\n_START_PARAGRAPH_\nApat na mang-aawit, isa bawat sa Metro Manila, Luzon, Visayas, at Mindanao, ay maglalaban-laban araw-araw upang patunayan ang kanilang galing sa pag-awit sa madlang people (audience) at sa mga hurados (judges). Ngunit, kung ang contender ay nawala sa tono, magbibigay ng senyas ang punong hurado (lead judge) kay "Ghong-cilor Jhong" (nakaraang "Jhong Gong") (Jhong Hilario), "Teddy Get-Set-Gong" (Teddy Corpus), o "Ryan Bang-bang-bang" (Ryan Bang) upang paluin ang gong nang tatlong beses na magbibigay abiso sa mang-aawit na huminto na sa kaniyang pagkanta._NEWLINE_Ang contestant na umani ng pinakamataas na puntos mulo sa mga hurado ang tatanghaling defending champion at magkakaroon ng pagkakataong hawakan ang golden microphone na dapat bantayan sa pamamagitan ng pakikipaglaban sa iba pang mga pambato ng mga rehiyon sa loob ng magkakasunod na limang araw upang umabante sa susunod na level ng kumpetisyon, ang Semi-Final Rounds. Sa dulo ng bawat quarter, limang Semi-Finalists ang maglalaban-laban gamit ang kanilang mga pangmalakasang tinig at ang dalawang contenders na umani ng pinakamatataas na puntos mula sa pinagsamang hurados\' scores at public votes ang aabante sa Grand Finals. Ang mga Grand Finalists ay tatanggap ng \xe2\x82\xb1150,000 at golden medal.\n_START_SECTION_\nSemi-Finals\n_START_PARAGRAPH_\nAng puntos ng bawat Semi-Finalists ay babase sa pinagsamang kabuuan ng hurados\' score (50%) at public votes (50%) habang nagaganap ang week-long competition.\n_START_SECTION_\nGrand Finals\n_START_PARAGRAPH_\nPagkatapos makipagbakbakan ng mga pangmalakasan ng iba\'t ibang bahagi ng Pilipinas, sampung mang-aawit ang naging matatag upang makipagtagisan ng galing sa pag-awit at maging kampeon ng Tawag ng Tanghalan. Ang grand finals ay naganap sa ika-6 hanggang ika-11 ng Marso. Ang huling araw ng bakbakan, ika-11 ng Marso, Sabado, ay naganap sa Resorts World Manila.\n_START_SECTION_\nGrand Finals Breakdown\n_START_PARAGRAPH_\nPara sa araw ng Lunes at Martes, hinati ang sampung Grand Finalists sa dalawang grupo. Isa sa limang maglalaban-laban para sa nasabing mga araw ang diretsong aabante na sa Huling Tapatan sa Sabado at sigurado na ang pwesto sa Top 5. Ang mga hindi naman pinalad para sa araw ng Lunes at Martes ay muling magbubunutan at magsasagupaan sa araw ng Miyerkules at Huwebes. Ang anim na matitira ay magkakaroon ng huling tsansa sa Biyernes. Tanging isa lang muli ang kukunin sa mga araw na ito. Ang limang nangibabaw na mga mang-aawit ang siyang maglalaban sa Huling Tapatan na naganap sa Resorts World Manila. Dahil nagkaroon ng tie sa araw ng Biyernes, pinili ng Punong Hurado na si Rey Valera na huwag sirain i-break ang tie kaya anim ang nagtapat-tapat sa Huling Tapatan.'